נענע10 - שעון רדיאנים - Online
שעון רדיאנים
השעה רבע לפיי, או משהו צילום: homedecor.cafepress.com
עודכן 19:21 06/09/2008
שעון קיר עם רדיאנים, מעלות וקואורדינטות במקום ספרות הוא המתנה המושלמת (והמיותרת) לאנשים שבשבילם דיפרנציאל זה לא רק משהו באוטו
שמעו בדיחה. אחד רץ בבית משוגעים עם מספריים ומאיים על אנשים "אני אגזור אותך!" כולם בורחים ממנו בפחד, חוץ מאחד שנשאר אדיש. המשוגע צועק עליו: "אני אגזור אותך! אתה לא מפחד?" "לא," עונה האדיש, "אני e בחזקת X".
אם הבנתם את הבדיחה (או גרוע מזה, צחקתם ממנה), הגאדג'ט של היום הוא בדיוק הדבר בשבילכם: שעון קיר שהשעות בו מסומנות לא במספרים אלא במעלות, ברדיאנים ובקואורדינטות קרטזיות של נקודות על היקף עיגול בעל רדיוס 1, או משהו כזה. אין שום דבר חדשני בשעון הזה, ובוודאי שהוא לא מצדיק את תג המחיר של 16$, ועם זאת מדובר במתנה הסמלית האולטימטיבית למרצה/מתרגל למתמטיקה, או לחברים חנונים שצוחקים מבדיחות שיש בהן e בחזקת X.